שרה בולג'ר

שרה בולג'ר (באנגלית: Sarah Bolger; נולדה ב-28 בפברואר 1991) היא שחקנית אירית. היא מוכרת בעיקר מהופעותיה בסרטי הקולנוע "באמריקה" (אנ') (2003), "אלכס ריידר" (2006) ו"עלילות ספיידרוויק" (אנ') (2008), כמו גם מהופעתה בדמות ליידי מרי טיודור בסדרת הדרמה ההיסטורית של ה-BBC2, "שושלת טיודור" (2008–2010), בתפקיד הנסיכה אורורה בסדרת הפנטזיה האמריקאית של ABC, "עד עצם היום הזה" (2012–2015), בתור ג'ייד בסדרה "אדמת הפקר" (2015–2017), ובשל הופעתה בתור אמילי גאלינדו-תומאס בדרמת הפשע של FX, "כנופיית המאיה" (אנ') (2018–2023).

ביוגרפיה
שרה לי בולג'ר נולדה בדבלין, אירלנד, למשפחה קתולית. הוריה הם מוניקה, עקרת בית ודרק בולג'ר, קצב במקצועו. אחותה הצעירה אֶמָה (אנ') גם היא שחקנית. היא למדה בבית ספר למשחק "The Young People's Theatre School" בדרום דבלין ובבית הספר התיכון לורטו בבופורט (אנ') שברת'פרנהם (אנ') בין השנים 2003 ל-2009.

 קריירה 
בשנת 2003, בולג'ר כיכבה בסרט "באמריקה" יחד עם אחותה אמה.

בשנת 2006, בולג'ר כיכבה בסרט "אלכס ריידר" לצדו של אלכס פטיפר. בשנת 2008, שיחקה בעיבוד הקולנועי של ספר הילדים "עלילות ספיידרוויק". היא שיחקה בסרט הפיילוט "Locke & Key", והופיעה במיני-סדרה"Starbright".

בשנים 2008 עד 2010 גילמה את דמותה של הנסיכה מרי טיודור בסדרת הטלוויזיה "שושלת טיודור".

מ-2012 עד 2015 גילמה בולג'ר את הנסיכה אורורה בשלוש עונות של סדרת הפנטזיה "עד עצם היום הזה".

ב-2011 שיחקה בולג'ר בתפקיד הנשי הראשי, אומי, בגרסה האנגלית של סרט האנימה "תצפית על גבעת הפרגים". ב-2013 כיכבה בתפקיד לוסי בסרט "As Cool as I Am". ב-2014 הופיעה בסיטקום "Mixology". בולג'ר כיכבה בסרט המתח "אפקט לזרוס" בבימויו של דייוויד גלב.

בשנת 2015 החלה לגלם את ג'ייד בסדרה האמריקאית "אדמת הפקר", ובסרט הדרמה הביוגרפי "הנבחרת שלי" (אנ') אודות פרדי סטיימרק. באותה שנה, כיכבה בולג'ר בתפקיד הראשי בסרט האימה "Emelie".

במרץ 2017 פורסם במגזין הרשת "Deadline Hollywood" שבולג'ר תככב במותחן הפשע "A Good Woman Is Hard to Find" בבימויו של אבנר פסטול. הצילומים הסתיימו בדצמבר 2017, והסרט יצא לאקרנים ב-2019.

בספטמבר 2024, בולגר שיחקה במיני-סדרה הצרפתית "משחק חוזר: קספרוב נגד המחשב"  שמשודרת בצרפת ותשודר בדיסני+ וב-HBO בשאר אירופה. באוקטובר 2024 פורסם כי בולג'ר הצטרפה לעיבוד קולנועי של ספר המתח המשפטי "The Up and Comer" מאת האוורד ראופן.

פרויקטים נוספים
בינואר 2011 נבחרה בולג'ר על ידי הצלם קווין אבוש לפרויקט "הפנים של אירלנד", לצדם של ידוענים אירים אחרים בהם שינייד או'קונור, ניל ג'ורדן ופירס ברוסנן.

פילמוגרפיה
קולנוע
 שנה סרט תפקיד הערות 1999 אהבה מפולגת איילין קלוני 2003 באמריקה (אנ') כריסטי2005 דלתות נפתחות (אנ') אנני 2006 אלכס ריידר סבינה פלז'ר 2008עלילות ספיידרוויק (אנ') מלורי גרייס2011The Moth Diaries רבקה תצפית על גבעת הפרגים אומי מאטסוזאקי דיבוב2013קראש  ג'ולסעצמאית בשטח (אנ') לוסי דיאמונד2014Kiss Me זואי2015הנבחרת שלי (אנ') לינדה וילר אפקט לזרוס (אנ') אווה Emelie אמלי2016Outlawמישל 2017Halal Daddyמיבה לוגאן2019סוף תקופה (אנ') ג'ולA Good Woman Is Hard to Find שרה 2021We Broke Up באה2022Beautiful Blue EyesקאשקהBreathing Happy"הדלת המסתורית"2024Things Will Be Different ControlCry from the SeaמויהThe Up and Comer

טלוויזיה
 שנה סדרה תפקיד הערות 1999A Secret Affair הלנה פיצג'רלד סרט טלוויזיה של CBS 2004 The Clinic ג'ייני קווין 2 פרקים 2006 Stardust לוריין קיגן 2 פרקים 2008–2010 שושלת טיודור מרי טיודור תפקיד חוזר (עונות 2–3)
תפקיד ראשי (עונה 4); 23 פרקים 2012–2015 עד עצם היום הזה הנסיכה אורורה 16 פרקים 2014 מיקסולוגיה (אנ') ג'ייני פרק: "Tom & Maya" 2015–2017 אדמת הפקר ג'ייד תפקיד ראשי (עונות 1–2); 16 פרקים 2016 הסוכנת קרטר ויולט 3 פרקים 2018–2019 מקביל אנה סילק 6 פרקים 2018–2023כנופיית המאיה (אנ') אמילי גאלינדו-תומאסתפקיד ראשי (5 עונות); 50 פרקים2024משחק חוזר: קספרוב נגד המחשב הלן ברוק6 פרקים; מיני-סדרה של ארטה

פרסים ומועמדויות
 שנה עבור פרס קטגוריה תוצאה הערות 2003 באמריקה פרסי איגוד מבקרי הקולנוע של וושינגטון די סי שחקנית המשנה הטובה ביותר  2004 Broadcast Film Critics Association Award השחקן הצעיר הטוב ביותר  פרסי איגוד מבקרי הקולנוע של שיקגו השחקן המבטיח ביותר  פרס אינדפנדנט ספיריט שחקנית המשנה הטובה ביותר  Phoenix Film Critics Society Awards Best Performance by Youth in a Lead or Supporting Role – Female  פרס סטלייט שחקנית המשנה הטובה ביותר - דרמה  פרס גילדת שחקני המסך צוות השחקנים הטוב ביותר בסרט קולנוע  2009 היא עצמה פסטיבל הסרטים הבינלאומי בברלין פרס Shooting Stars עלילות ספיידרוויק פרסי הקולנוע והטלוויזיה האירים שחקנית בתפקיד משנה - סרט קולנוע  היא עצמה פרסי איגוד מבקרי הקולנוע של שיקגו פרס כוכב עולה  2010 שושלת טיודור פרסי הקולנוע והטלוויזיה האירים שחקנית בתפקיד משנה - טלוויזיה  2011 פרסי הקולנוע והטלוויזיה האירים שחקנית בתפקיד משנה - טלוויזיה  2018 Halal Daddy פרסי הקולנוע והטלוויזיה האירים שחקנית בתפקיד ראשי – סרט קולנוע 

קישורים חיצוניים

 שרה בולג'ר באתר TCM Movie Database

הערות שוליים

קטגוריה:שחקניות קולנוע וטלוויזיה איריות
קטגוריה:שחקניות ילדות איריות
קטגוריה:איריות שנולדו ב-1991
קטגוריה:אירים שנולדו ב-1991